মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
মার্ভেল টেকনোলজি গ্রুপ
মার্ভেল টেকনোলজি গ্রুপ লিমিটেড একটি স্টোরেজ, কমিউনিকেশন এবং কনজিউমার সেমিকন্ডাক্টর প্রোডাক্ট নির্মাতা। ১৯৯৫ সালে কোম্পানিটি প্রতিষ্ঠিত হয়। মার্ভেলের যুক্তরাষ্ট্রে কার্যক্রমের সদর দপ্তর ক্যালিফর্নিয়ার সান্তা ক্লারায়। কোম্পানিটি কানাডা, ইউরোপ, ইসরায়েল, ভারত, সিঙ্গাপুর এবং চীনে কার্যক্রম চালায়। মার্ভেল একটি ফ্যাবলেস সেমিকন্ডাক্টর কোম্পানি এবং প্রতি বছরে এক বিলিয়নের বেশি ইন্টিগ্রেটেড সার্কিট এর চালান দেয়। এর বিপণন অংশগুলোর মধ্যে রয়েছে হাই ভলিউম স্টোরেজ, মোবাইল এন্ড ওয়্যারলেস, নেটওয়ার্কিং, কনজিউমার এন্ড ডিজিটাল এন্টারটেইনমেন্ট।